ວິກິດການໃນຢູໂຣບ ອາດເປັນໂອກາດອັນດີ ສໍາລັບການລົງທຶນຂອງຈີນ (ເບິ່ງວີດີໂອ)
ຈີນ​ກໍາລັງ​ສວາຍ​ເອົາ​ປະ​ໂຫຍ​ດຈາກ​ວິ​ກິດ​ການໃນຢູ​ໂຣບ ​ໂດຍຊື້​ເອົາ​ໜີ້​ສິນ​ຂອງ​ລັດຖະບານ​ຂອງ​ພວກ​ປະ​ເທດ ​ທີ່​ມີ​ບັນຫາ​ຂາດ​ດຸນ​ງົບປະມານ​ນັ້ນ
ບັນດາເຈົ້າໜ້າທີ່ປັກກິ່ງໄດ້ຢືນຢັນຄວາມໝາຍໝັ້ນຂອງຈີນຄືນໃໝ່ ຕໍ່ການສະໜັບສະໜູນເງິນຕາຢູໂຣແລະເສດຖະກິດແຫ່ງພາກພື້ນຢູໂຣບ ໃນຂະນະທີ່ມີຄວາມບໍ່ແນ່ໃຈຫລາຍຂຶ້ນນັບມື້ກ່ຽວກັບວ່າ ພວກເຈົ້າໜ້າທີ່ສະຫະພາບຢູໂຣບຈະສາມາດຟື້ນຕົວຄືນຈາກວິກິດການໜີ້ສິນຂອງເຂົາເຈົ້າໄດ້ຢ່າງໄວ ຫລືບໍ່ນັ້ນ? ດາຣາມີເລຶ່ອງນີ້ມາສະເໜີທ່ານ ໃນການຖະແຫລງຕໍ່ພວກນັກຂ່າວອາທິດແລ້ວນີ້ ທ່ານ ຮົງ ເລ ໂຄສົກກະຊວງຕ່າງປະ ເທດຈີນ ກ່າວວ່າ ທ່ານຫວັງວ່າພາກພື້ນຢູໂຣບຈະມີຄວາມສາມາດແລະຄວາມສະຫລຽວ ສະຫລາດ ພໍທີ່ຈະກ້າວຜ່ານວິກິດການໜີ້ສິນຂອງຕົນໄປໄດ້ ແລະຮັບປະກັນຄວາມປອດ ໄພ ແກ່ການລົງທຶນຕ່າງໆຂອງຈີນ ໃນຈໍານວນເງິນຕາຕ່າງປະເທດສໍາຮອງອັນມະຫາສານຂອງຈີນ ທີ່ມີຢູ່ 2800 ຕື້ໂດລານັ້ນ ປະມານ 25 ເປີເຊັນແມ່ນໄດ້ລົງທຶນໃສ່ເງິນສະກຸນ ຢູໂຣ ຊື່ງອາດເຮັດໃຫ້ປັກກິ່ງຕົກຢູ່ໃນ ສະພາວະອ່ອນແອໄດ້ ຖ້າຫາກຄ່າຂອງເງິນຢູໂຣ ຕົກຕໍ່າລົງ ໃນຂະນະທີ່ພວກນັກວິເຄາະບາງຄົນກ່າວວ່າ ຈີນຈະຕ້ອງສືບຕໍ່ຮັກສາການລົງທຶນຂອງຕົນ ໃນເງິນຢູໂຣໄວ້ຄືເກົ່າ ເຖິງແມ່ນກໍາລັງເກີດວິກິດການທີ່ຮ້າຍແຮງຍິ່ງຂຶ້ນເລື້ອຍໆໃນຫລາຍ ປະເທດສະມາຊິກ ເຊ່ນ ອິຕາລີແລະກຣີສນັ້ນກໍຕາມ ແຕ່ພວກອື່ນໆກໍກ່າວວ່າ ວິກິດການ ດັ່ງກ່າວກໍາລັງເລັ່ງລັດຄວາມພະຍາຍາມຂອງຈີນ ໃນການເສີມຂະຫຍາຍຖານະດ້ານເສດ ຖະກິດຂອງຕົນ ຢູ່ພາຍໃນຢູໂຣບນັ້ນ ທ່ານ Jonas Parello-Plesner ແມ່ນນຶ່ງໃນບັນດາຜູ້ຂຽນລາຍງານ ທີ່ນໍາອອກເຜີຍແຜ່ ໃນອາທິດແລ້ວນີ້ ຂອງສະພາຢູໂຣບວ່າດ້ວຍຄວາມສໍາພັນກັບຕ່າງປະເທດ ທີ່ສະເໜີແນະ ແນວຄິດທີ່ວ່າ ຈີນກໍາລັງສວຍເອົາປະໂຫຍດຈາກວິກິດການຂອງຢູໂຣບ ໂດຍການທໍາສັນ ຍາຊື້ຂາຍທີ່ຕໍ່າກ່ວາລາຄາທ້ອງຕະຫລາດ ແລະຊື້ເອົາໜີ້ສິນຂອງລັດຖະບານຂອງພວກ ປະເທດທີ່ມີບັນຫາຂາດດຸນງົບປະມານນັ້ນ ທ່ານ Parello-Plesner ກ່າວວ່າ: ນອກນີ້ແລ້ວ ລາຍງານຍັງໄດ້ຊີ້ໄປໃສ່ຄວາມສົນໃຈເປັນພິເສດຂອງຈີນ ໃນດ້ານຊັບພະຍາ ກອນໄຮເທັກຂອງຢູໂຣບ ໂດຍສະເພາະອັນທີ່ເອີ້ນກັນວ່າ ເທັກໂນໂລຈີຂຽວ ຫລື green technologies ນັ້ນ ທ່ານ Parello-Plesner ກ່າວວ່າ ລະດັບການລົງທຶນຂອງຈີນກໍາລັງຖີບຕົວສູງຂຶ້ນຢ່າງ ວ່ອງໄວ ແລະພາຍໃນປີ 2015 ການລົງທຶນຂອງຈີນໃນຢູໂຣບກໍແມ່ນຈະມີຫລາຍກວ່າ ການລົງທຶນຂອງຢູໂຣບຢູ່ໃນຈີນ ຊຶ່ງກໍ່ໃຫ້ເກີດມີຄວາມເປັນຫ່ວງກັນຫລາຍຂຶ້ນ ໃນບັນດາ ປະເທດສະມາຊິກຂອງເຂດຢູໂຣ ທີ່ກ່າວວ່າລັດຖະບານປັກກິ່ງບໍ່ປ່ອຍໃຫ້ພວກບໍລິສັດຕ່າງໆ ຂອງຢູໂຣບ ມີໂອກາດຫລືສະຖານະພາບທີ່ເທົ່າທຽມກັນກັບບໍລິສັດຂອງຕົນ ຢູ່ໃນຈີນ ທ່ານ Parello-Plesner ກ່າວຕື່ມວ່າ: ທ່ານ Parello-Plesner ກ່າວຕໍ່ໄປວ່າ ພວກຜູ້ນໍາຢູໂຣບຈະຕ້ອງປຸ້ມລຸມສາມະຄີກັນ ຢູ່ ເບື້ອງຫລັງການຮຽກຮ້ອງທວງເອົາໂອກາດທີ່ເທົ່າທຽມກັນ ບົນພື້ນຖານຂອງກົດລະບຽບ ໃຫ້ແກ່ພວກບໍລິສັດທຸລະກິດຂອງຢູໂຣບນັ້ນ ໃນອາທິດແລ້ວນີ້ ທ່ານ Gary Locke ເອກອັກຄະລັດຖະທູດ ສະຫະລັດປະຈໍາຈີນ ກໍໄດ້ທໍາ ການຮຽກຮ້ອງໃນທໍານອງດຽວ ກັນ ເພື່ອໃຫ້ຈີນປ່ອຍໃຫ້ພວກ ທຸລະກິດອາເມຣິກັນໄດ້ເຂົ້າເຖິງ ພາກສ່ວນໄຮເທັກແລະໂຄງການ ໂຄງລ່າງພື້ນຖານຕ່າງໆຂອງຈີນ ຫລາຍຂຶ້ນ ສ່ວນທ່ານນາງ Alice Richard ນັກວິເຄາະຂ່າວຈີນຂອງສະພາຢູ ໂຣບ ວ່າດ້ວຍຄວາມສໍາພັນກັບ ຕ່າງປະເທດ ກໍກ່າວວ່າ ຈີນກໍາ ລັງເສີມຂະຫຍາຍອິດທະພົນທາງ ການເມືອງຂອງຕົນ ໄປພ້ອມໆ ກັນກັບອິດທິພົນທາງເສດຖະກິດ ແລະວ່າ ເຖິງແມ່ນວ່າຈີນບໍ່ຄ່ອຍຈະໃຊ້ສໍານັກງານຜູ້ແທນຂອງຕົນ ປະຈໍາສະຫະພາບ ຢູໂຣບ ໃນນະຄອນຫລວງ Brussells ນັ້ນ ເພື່ອພົວພັນກັບປະຊາຄົມການທູດ ຫລື ອອກຖະແຫລງການຕ່າງໆກ່ຽວກັບຜົນປະໂຫຍດຫລັກຂອງຕົນກໍຕາມ ແຕ່ຍຸທະສາດ ການໃຊ້ອໍານາດແບບຄ່ອຍໆຂອງຈີນໃນຂົງເຂດນັ້ນ ກໍກໍາລັງເອົາຊະນະຈິດໃຈບາງຄົນ ຢູ່ໃນວົງການພວກນັກການເມືອງຊັ້ນຫົວກະທິຂອງຢູໂຣບ ທ່ານນາງ Richard ກ່າວວ່າ: ທ່ານນາງ Richard ກ່າວຕໍ່ໄປວ່າ ຈີນໄດ້ສຶກສາເບິ່ງລາຍລະອຽດທີ່ຊັບຊ້ອນຂອງການກໍ່ ຈະລາຈົນຢູ່ລອນດອນເມື່ອບໍ່ດົນມານີ້ ແລະສະໜັບສະໜູນ ຄໍາຖະແຫລງຂອງນາຍົກລັດ ຖະມົນຕີອັງກິດ ກ່ຽວກັບການຄວບຄຸມສື່ທາງສັງຄົມ ເພື່ອຄວບຄຸມການອະພິປາຍຂອງ ມະຫາຊົນນັ້ນ ທ່ານນາງ Richard ກ່າວວ່າ ແຕ່ຢ່າງໃດກໍຕາມ ເຖິງແມ່ນຈະມີຫລາຍໆຄົນໃນຢູໂຣບທີ່ມີຄວາມລະແວງແຄງໃຈກ່ຽວກັບ ເຈດຕະນາລົມຂອງຈີນ ແລະຜົນກະທົບທີ່ອາດຕາມມາ ຈາກການທີ່ຈີນເຂົ້າໄປຊ່ວຍກອບກູ້ ບັນຫາເສດຖະກິດໃນຢູໂຣບນັ້ນກໍຕາມ ແຕ່ຈີນກໍຍັງພົບວ່າ ມີຫລາຍໆປະເທດທີ່ຕ້ອງການ ຄວາມຊ່ວຍເຫລືອຂອງຕົນຢ່າງກະຕືລືລົ້ນ ໃນອາທິດແລ້ວນີ້ ຈີນປະກາດວ່າຕົນໃຫ້ເງິນກູ້ຢືມຈໍານວນນຶ່ງພັນລ້ານໂດລາ ແກ່ປະເທດ ເບລາຣຸສ ທີ່ບໍ່ແມ່ນສະມາຊິກຂອງ EU ແລະຂັດສົນເງິນນັ້ນ ສໍາລັບດໍາເນີນໂຄງການຮ່ວມ ກັນຫລາຍໆໂຄງການ ຢູ່ໃນເບລາຣຸສ ທ່ານ ຮົງ ເລ ໂຄສົກກະຊວງ ຕ່າງປະເທດຈີນກ່າວວ່າ ຈີນ ແລະເບລາຣຸສ ກໍາລັງມີການ ຮ່ວມມືນໍາກັນໃນຫລາຍໆດ້ານ ແລະບົນພື້ນຖານແຫ່ງຜົນປະ ໂຫຍດຮ່ວມກັນ ແລະສະຖານະ ພາບທີ່ເທົ່າທຽມກັນ ແຕ່ທີ່ໂຄສົກ ຮົງ ເລ ບໍ່ໄດ້ກ່າວ ເຖິງນັ້ນ ກໍແມ່ນວ່າ ເບລາຣຸສ ສະໜັບສະໜຸນນະໂຍບາຍຂອງ ປັກກິ່ງກ່ຽວກັບໄຕ້ຫວັນ ທິເບດ ເຂດຊິນຈຽງ ແລະເລຶ່ອງສິດທິມະ ນຸດ ຊຶ່ງການສະໜັບສະໜັບດ້ານການເມືອງແບບນີ້ ຈີນແມ່ນບໍ່ຊົງທີ່ຈະໄດ້ຮັບ ຈາກພວກປະເທດ EU ເຊັ່ນກຣີສແລະອີຕາລີນັ້ນ ເຖິງແມ່ນພວກປະເທດເຫລົ່ານີ້ ຈະປະສົບກັບບັນຫາເສດຖະກິດທີ່ຮ້າຍແຮງ ຂຶ້ນນັບມື້ກໍຕາມ ໃນວັນອັງຄານມື້ນີ້ ປາກົດວ່າມີຄວາມຫວັງຂຶ້ນມາແດ່ກ່ຽວກັບສະຖານະພາບດ້ານການເງິນ ຂອງກຣີສ ສົ່ງຜົນໃຫ່ລາຄາຮຸ້ນຖີບຂຶ້ນຢູ່ໃນທົ່ວໂລກ ເບິ່ງວີດີໂອຂ້າງລຸ່ມ ກ່ຽວກັບເລື່ອງນີ້: